નાના ભાઈના બ્રેઇનમાં બ્લડ-ક્લૉટ છે, જેને હટાવવામાં આવે નહીં તો પૅરેલિસિસ કે કોમામાં જવાના પૂરા ચાન્સ છે. સર્જરી એક રસ્તો છે, પણ એ બહુ જ કૉસ્ટ્લી છે. આ સર્જરી માટે પૈસા લાવવાનું કામ ભૂમિ નામની એક ટીનેજર છોકરી પોતાના હાથમાં લે છે અને દેશમાં પહેલી વાર થનારી ક્રૉસ કન્ટ્રી રેસમાં ભાગ લે છે. એક નાનકડી સત્ય ઘટનાનો બેઝ લઈને બનાવવામાં આવેલી ફિલ્મ ‘રન ભૂમિ’ની આ સ્ટોરીલાઇન છે. ૧૬ કિલોમીટરની રેસમાં હિમાચલ પ્રદેશના જમીનદારનો દીકરો પણ પાર્ટ લે છે, જેને જિતાડવા માટે ભૂમિની સાથે તમામ પ્રકારનું ચીટિંગ કરવા પણ સૌ તૈયાર છે. જોકે ભૂમિ એ બધા સામે ફાઇટ આપવા સક્ષમ છે.